Rūjiena on linn, mis asub Lätimaa kõige põhjapoolsemas osas. See on kena väikelinn, mida sageli  nimetatakse ka kõige lätimaisemaks linnaks, kuna 95% selle elanikest on lätlased. Oma nimetuse on Rūjiena saanud läbi linna voolavast Rūja (Ruhja) jõest. Juba vanadel aegadel on piiirkonda nimetatud Vidzeme leivaaidaks, vene vürstid kandsid osavate rūjienalaste (ruhjalaste) kootud rõivaid, siinmail olid talumehed hakanud kõige varem talusid välja ostma enda omandusse, siin pandi alus Põhja-Läti armeele. Rūjienalased olid esimesed, kes jõudsid äratundmisele, et suuri ettevõtmisi peab teostama üksmeeles ning  tihedas koostöös. See väljendus mitmesuguste ühingute asutamises. See üksmeel ning armastus oma linna vastu on ühendanud rūjienalasi kõigil aegadel. Haridus on alati olnud siinmail suure au sees, seepärast on Rūjienast pärit paljud tuntud inimesed.